b'\n_START_ARTICLE_\nSudbena vlast\n_START_PARAGRAPH_\nSudbena vlast ili judikativa je grana vlasti zadu\xc5\xbeena za provedbu zakona i, u nekim zemljama, za pridr\xc5\xbeavanje ustavnih odredaba. Funkcija je ove vlasti tuma\xc4\x8denje zakona. U Republici Hrvatskoj je dr\xc5\xbeavna vlast ustrojena na na\xc4\x8delu trodiobe vlasti na zakonodavnu, izvr\xc5\xa1nu i sudbenu._NEWLINE_Sudbenu vlast obavljaju sudovi. Sudbena vlast je samostalna i neovisna. Sudovi u Hrvatskoj sude na temelju Ustava, zakona i me\xc4\x91unarodnih ugovora koji su dio pravnog poretka Republike Hrvatske. U Republici Hrvatskoj sudbenu vlast obavljaju prekr\xc5\xa1ajni sudovi, op\xc4\x87inski sudovi, \xc5\xbeupanijski sudovi, trgova\xc4\x8dki sudovi, Visoki prekr\xc5\xa1ajni sud Republike Hrvatske, Visoki trgova\xc4\x8dki sud Republike Hrvatske, Upravni sud Republike Hrvatske i Vrhovni sud Republike Hrvatske.'